|  |  |  |
| --- | --- | --- |
| Klima- og miljødepartementetPostboks 8013 Dep0030 OSLO   | Arkivkode/ File no: | Vår ref./ Our ref.: |
|   | 1700997-2 |
| Deres/ Dykkar ref./ Your ref.: | Vår saksbeh./ Enquiries: |
|   | Balbir Singh |
| Dato/ Date: |  |
| 11.10.2017 |  |
|  |  |  |

# Oversendelsesnotat

Vedlagt oversendes rapporten «Norway's Climate and Forest Initiative: Lessons learned and recommendations”. Rapporten vil bli offentliggjort i forbindelse med et internasjonalt seminar i Norad denne uken om evaluering og læring av internasjonale bærekraftige skoginitiativ.

Synteserapporten oppsummerer de viktigste funnene som har blitt identifisert i eksterne og Evalueringsavdelingens egne evalueringer av Norges internasjonale klima- og skogsinitiativ (NICFI) siden 2009. Arbeidet omfatter evalueringer av satsinger via Verdensbanken (Forest Carbon Partnership Facility FCPF, Forest Investment Programme FIP) og FN (United Nations Collaborative Programme on Reducing Emissions from Deforestation and Forest Degradation in Developing Countries UN-REDD). I tillegg er årsrapporter fra Norad (2007-2016), NICFI (2015 og 2016) og budsjettproposisjonene knyttet til NICFI tatt med i vurderingen.

Formålet med syntesen er å legge til rette for læring og dialog om hvordan NICFI kan bli mer formåls- og kostnadseffektiv. Den er også ment som et innspill til arbeidet med å bygge offentlig tillit til initiativet både i Norge og i partnerlandene i lys av gjennomføring av Paris-avtalen om klimaendringer.

Det er viktig å understreke at det som omhandles i denne synteserapporten er begrenset til det som er omtalt de de nevnte rapportene. Arbeidet er gjennomført som en skrivbords studie.

Syntesestudien har følgende hovedkonklusjoner:

* Det er bred enighet om at NICFI har oppfylt sitt første mål om å fremme REDD+ agendaen og å spille en betydelig rolle i å få til enighet om et REDD+ rammeverk under UNFCCC, inkludert forankring i Paris-avtalen.
* NICFIs forsøk på å få betydelig støtte til REDD + og på den måten å redusere risikoen forbundet med å være hoveddonor av REDD +, har bare delvis lykkes. NICFI fortsetter å være hovedsponsor for REDD+.
* NICFIs bruk av et bredt spekter av multilaterale og bilaterale kanaler, reduserer muligheten til å utvikle en bestemt tilnærming tilpasset behovene og kapasiteten av hvert enkelt REDD+ land. Det betyr at det er behov for ytterligere arbeid i de fleste partnerland før NICFI fullt ut kan oppfylle sitt andre mål om målbare utslippsreduksjoner fra avskoging og skogforringelse.
* NICFI og dets samarbeidspartnere har generelt styrket relasjoner og fått politisk støtte fra offentlige institusjoner med ansvar for miljøet, for å fremme REDD + prosessen på landnivå. I partnerland hvor avskoging fortsatt er relativt lav, har dette bidratt til å øke skogvernet i tråd med NICFIs tredje mål (primærskog som en viktig ressurs for bevaring av både biologisk mangfold og skogens karbonlager). Imidlertid har dette ikke blitt realisert på samme måte i samarbeidsland hvor avskoging og skogsforringelse er høy.
* NICFI har bidratt betydelig til å engasjere det sivile samfunn i REDD+ prosessen, inkludert urfolk og andre skogsavhengige befolkningsgrupper. Imidlertid omfatter engasjementet hovedsakelig planprosesser og ikke beslutningsprosesser. Således er dette målet bare delvis oppfylt.
* NICFIs resultatbaserte indikatorer ikke i tilstrekkelig grad følger opp framdrift på nasjonalt nivå. Dette begrenser læring og muligheter til å tilpasse indikatorer og mål til nasjonale prioriteringer.
* NICFI har forbedret sin kommunikasjonsstrategi de siste årene, inkludert informasjon om finansiering i alle partnerlandene. På grunn av manglende rapportering om konkrete resultater på landnivå er imidlertid innholdet i kommunikasjonen begrenset.

For å stimulere debatt og dialog om forbedring av NICFIs relevans, formåls- og kostnadseffektivitet fremmes følgende anbefalinger:

* KLD og Norad bør revurdere hvordan NICFIs tilnærming bedre kan skreddersys for å støtte landespesifikke behov. Dette bør baseres på en behovsvurdering og en revidert endringsteori hvor det sentrale målet blir å integrere REDD+ arbeid i eksisterende nasjonal politikk.
* NICFI bør etablere sin egen interne risikostyringsstrategi for gjennomføring og overvåking av de ulike støttetiltakene. Dette bør gjøres både for avslutning av planleggings- og klargjøringsfasen (REDD+ readiness phase) og senere fase når samarbeidsland har lykkes med å redusere klimautslipp og skal få betalt for utslippsreduksjoner fra skog.
* For å utvikle en mer landsspesifikk tilnærming bør NICFI, i samråd med partnerland, støtte etablering av nasjonale koordineringsmekanismer for integrering av REDD+ innsats i partnerland.
	+ NICFI bør støtte koordinasjonsmekanismene gjennom formelle avtaler. Avtalen bør inkludere indikatorer og mål til bruk for å spore fremdrift knyttet til tverrgående mål (rettigheter, likestilling, styring osv.).
	+ NICFI bør bruke nøkkelinformasjon fra hvert partnerland for å utarbeide standardiserte rapporter om framdrift, resultater og utfordringer for REDD + innsats på regionalt og globalt nivå for å skreddersy kommunikasjon om programmering, planlegging og implementering for å nå ulike målgrupper gjennom ulike medier.
	+ Representanter fra det sivile samfunn (herunder kvinner) og private sektor bør inkluderes i de nasjonale koordinasjonsmekanismene.

|  |  |
| --- | --- |
| Per Øyvind Bastøe |  |
| Avdelingsdirektør | Balbir Singh |
|  | Seniorrådgiver |

***Dokumentet er elektronisk godkjent og krever ikke signatur.***